CELEX: 
Language: lt
Date: 2014-08-01 00:00:00
Title: KOMISIJOS DELEGUOTASIS REGLAMENTAS (ES) Nr. …/.. kuriuo papildomas Tarybos reglamentas (EB) Nr. 1217/2009, sukuriantis žemės ūkio valdų pajamų ir ūkinės veiklos apskaitos duomenų rinkimo tinklą Europos Sąjungoje

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               2009 m. lapkričio 30 d. Tarybos reglamentu (EB) Nr. 1127/2009, sukuriančiu žemės ūkio valdų pajamų ir ūkinės veiklos apskaitos duomenų rinkimo tinklą Europos bendrijoje, su pakeitimais, padarytais 2013 m. spalio 22 d. Europos Parlamento ir Tarybos reglamentu (ES) Nr. 1318/2013, Komisijai suteikiami įgaliojimai priimti deleguotuosius aktus, kuriais papildomos ar iš dalies keičiamos tam tikros neesminės teisėkūros procedūra priimamo akto nuostatos.
            
            
               Šio deleguotojo akto tikslas yra:
            
            
               –nustatyti Reglamento (EB) Nr. 1217/2009 5 straipsnyje nurodytos ribos nustatymo taisykles,
            
            
               –nustatyti taisykles, pagal kurias valstybės narės turi rengti reglamento 5a straipsnyje nurodytus planus,
            
            
               –nustatyti standartinės produkcijos ataskaitinį laikotarpį ir bendruosius bei pagrindinius ūkininkavimo tipus, nurodytus reglamento 5b straipsnyje, ir
            
            
               –nustatyti rinktinų apskaitos duomenų pagrindines grupes ir duomenų rinkimo bendrąsias taisykles, nurodytas reglamento 8 straipsnyje.
            
            
               Šis reglamentas parengtas atsižvelgiant į poreikį septintajame praeito amžiaus dešimtmetyje sukurtam ūkių apskaitos duomenų tinklui (ŪADT) toliau naudotis veiksminga teisine sistema laikantis Lisabonos sutarties reikalavimų. Jo turinys atitinka Reglamento (EB) Nr. 1217/2009 turinį ir yra grindžiamas galiojančiu tinklą reglamentuojančių teisės aktų rinkiniu, be esminių pakeitimų: 2009 m. gruodžio 18 d. Komisijos reglamentu (ES) Nr. 1291/2009 dėl respondentinių valdų atrankos žemės ūkio valdų pajamoms nustatyti, 2008 m. gruodžio 8 d. Komisijos reglamentu (EB) Nr. 1242/2008, kuriuo nustatoma Bendrijos žemės ūkio valdų tipologija, 2012 m. balandžio 30 d. Komisijos įgyvendinimo reglamentu (ES) Nr. 385/2012 dėl ūkių pelno ataskaitų panaudojimo siekiant nustatyti žemės ūkio valdų pajamas ir išnagrinėti tokių valdų ūkinę veiklą ir 2013 m. liepos 29 d. Komisijos įgyvendinimo reglamentu (ES) Nr. 730/2013 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas.  
            
            
               2.KONSULTACIJOS PRIEŠ PRIIMANT AKTĄ
            
            
               Konsultacijos pradėtos per pirmąjį deleguotųjų aktų, susijusių su ŪADT, ekspertų grupės susitikimą 2014 m. kovo 19 d. Šiame susitikime Komisija paaiškino siūlomą tekstą, o ekspertai pateikė nuomones apie pasiūlymą ir jas aptarė. Antrą kartą šiuo klausimu diskutuota per ekspertų grupės susitikimą 2014 m. balandžio 11 d. Šiame susitikime pateiktas teksto projektas su pakeitimais, kuriais buvo atsižvelgta į ekspertų per pirmąjį susitikimą ir vėliau raštu pateiktus pasiūlymus, taip pat į tolesnius Komisijos svarstymus.  Gegužės 20 d. įvyko galutinė diskusija su ekspertais. Prieš kiekvieną iš trijų susitikimų su ekspertais šio teisės akto projekto versijos buvo perduotos Europos Parlamentui ir Tarybai.
            
            
               3.DELEGUOTOJO AKTO TEISINIAI ASPEKTAI
            
            
               Šiuo aktu papildomos tam tikros Reglamento (EB) Nr. 1217/2009 dalys, nustatant: 
            
            
               –taisykles, kaip nustatyti ribines vertes, pagal kurias nustatoma ŪADT tyrimo sritis, 
            
            
               –reprezentatyvių valdų atrankos planų rengimo taisykles, 
            
            
               –standartinės produkcijos ataskaitinį laikotarpį, kuris vėliau naudojamas klasifikuojant ūkius,
            
            
               –ūkininkavimo klasifikavimą į bendruosius ir pagrindinius ūkininkavimo tipus,
            
            
               –renkamų apskaitos duomenų pagrindines grupes ir duomenų rinkimo bendrąsias taisykles.
            
            
               Šio deleguotojo akto priėmimas neturės jokių finansinių pasekmių.
            
         
         
            
               KOMISIJOS DELEGUOTASIS REGLAMENTAS (ES) Nr. …/..
            
            
               2014 08 01
            
            
               kuriuo papildomas Tarybos reglamentas (EB) Nr. 1217/2009, sukuriantis žemės ūkio valdų pajamų ir ūkinės veiklos apskaitos duomenų rinkimo tinklą Europos Sąjungoje
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2009 m. lapkričio 30 d. Tarybos reglamentą (EB) Nr. 1217/2009, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos Sąjungoje
                  1
               , ypač į jo 5 straipsnio 1 dalį, 5a straipsnio 1 dalį, 5b straipsnio 2 bei 3 dalis ir 8 straipsnio 3 dalį,
            
            
               kadangi:
            
            
               (1)įsigaliojus Lisabonos sutarčiai, Europos Parlamento ir Tarybos reglamentu (ES) Nr. 1318/2013
                  2
                buvo iš dalies pakeistas Reglamentas (EB) Nr. 1217/2009, siekiant suderinti jį su Sutarties dėl Europos Sąjungos veikimo 290 ir 291 straipsniais. Tam, kad būtų užtikrintas naujos teisinės sistemos, sukurtos atlikus minėtą derinimą, veikimas, tam tikros taisyklės turėtų būti priimtos deleguotaisiais ir įgyvendinimo aktais. Naujos taisyklės turėtų pakeisti Komisijos nustatytas galiojančias taisykles, kuriomis įgyvendinamas Reglamentas (EB) Nr. 1217/2009. Todėl tikslinga panaikinti Komisijos reglamentus (EB) Nr. 1242/2008
                  3
               , (ES) Nr. 1291/2009
                  4
                ir Įgyvendinimo reglamentą (ES) Nr. 385/2012
                  5
               ;
            
            
               (2)Reglamentu (EB) Nr. 1217/2009 Komisijai suteikiami įgaliojimai priimti deleguotuosius reglamentus, kuriais nustatomos taisyklės, susijusios su duomenimis, reikalingais pajamoms nustatyti ir žemės ūkio valdų veiklos analizei atlikti. Visų pirma deleguotuoju aktu reikėtų nustatyti ribinių verčių, pagal kurias nustatoma tyrimo sritis, nustatymo taisykles, valdų atrankos planų rengimo taisykles, standartinės produkcijos ataskaitinio laikotarpio nustatymo taisykles, bendrųjų ir pagrindinių ūkininkavimo tipų nustatymo taisykles, rinktinų ūkio ataskaitų duomenų pagrindinių grupių nustatymo taisykles ir bendrąsias taisykles, kurių šiuo atveju reikia laikytis;
            
            
               (3)taikant ribines vertes, pagal kurias nustatoma tyrimo sritis, turėtų būti gauti reprezentatyvūs tyrimo srities rezultatai. Jas taikant turėtų maksimaliai pagerėti sąnaudų ir naudos santykis ir jos turėtų būti nustatomos siekiant įtraukti į tyrimo sritį valdas, kurioms priskiriama didžiausia galima valdų, kurioms vadovaujama orientuojantis į rinką, žemės ūkio produkcijos, žemės ūkio paskirties žemės ir ūkio darbo jėgos dalis; 
            
            
               (4)į atrankos planą turėtų būti įtrauktas minimalus elementų, iš kurių matyti, kaip atrenkama reprezentatyvioji imtis, skaičius, tam, kad tyrimas atitiktų ūkių apskaitos duomenų tinklo tikslus; 
            
            
               (5)standartinė produkcija apskaičiuojama pagal tam tikro ataskaitinio laikotarpio vidutinius duomenis. Norint, kad tipologija ir toliau būtų prasmingai taikoma, jų vertes reikėtų reguliariai atnaujinti atsižvelgiant į ekonomines tendencijas. Atnaujinimo dažnumas turėtų būti siejamas su metais, kuriais atliekami Sąjungos ūkių struktūros tyrimai; 
            
            
               (6)bendrieji ir pagrindiniai ūkininkavimo tipai turi būti nustatyti taip, kad vienodas valdų grupes būtų galima sugrupuoti į didesnes ar mažesnes grupes ir kad būtų galima lyginti valdų grupių padėtį; 
            
            
               (7)iš ūkio ataskaitoje pateiktų duomenų turėtų būti galima susidaryti vaizdą apie respondentines valdas, ypač apie jų gamybos veiksnius, įvertinti ūkininkavimo pajamų lygį, ir jie turėtų atspindėti nagrinėjamų valdų technines, ekonomines ir socialines sąlygas. Tam reikėtų nustatyti rinktinų apskaitos duomenų pagrindines grupes ir duomenų rinkimo bendrąsias taisykles; 
            
            
               (8)šiame reglamente numatytos taisyklės turėtų būti taikomos Ūkių apskaitos duomenų tinklui nuo 2015 ataskaitinių metų, o ūkių struktūros tyrimams – nuo 2016 m. tyrimo,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Taikymo sritis
            
            
               Šiame reglamente nustatomos taisyklės, kuriomis papildomos tam tikros neesminės Reglamento (EB) Nr. 1217/2009 nuostatos, kad naudojant Sąjungos ūkių apskaitos duomenų tinklą būtų galima kasmet nustatyti pajamas ir atlikti žemės ūkio valdų veiklos analizę. Tos taisyklės susijusios su:
            
            
               (a)Reglamento (EB) Nr. 1217/2009 5 straipsnio 1 dalyje nurodyta riba;
            
         
         
            
               (b)Reglamento (EB) Nr. 1217/2009 5a straipsnio 1 dalyje nurodytu planu;
            
            
               (c)Reglamento (EB) Nr. 1217/2009 5b straipsnio 2 dalyje nurodytu ataskaitiniu laikotarpiu;
            
            
               (d)Reglamento (EB) Nr. 1217/2009 5b straipsnio 3 dalyje nurodytais ūkininkavimo tipais;
            
            
               (e)Reglamento (EB) Nr. 1217/2009 8 straipsnio 3 dalyje nurodytu apskaitos duomenų rinkimu.
            
            
               2 straipsnis
            
            
               Riba
            
            
               Taikant Reglamento (EB) Nr. 1217/2009 5 straipsnio 1 dalyje nurodytą ribą užtikrinama, kad tyrimo sričiai būti priskiriama didžiausia galima valdų, kurioms vadovaujama orientuojantis į rinką, žemės ūkio produkcijos, žemės ūkio paskirties žemės ir ūkio darbo jėgos dalis. 
            
            
               3 straipsnis
            
            
               Atrankos planas
            
            
               Į respondentinių valdų atrankos planą, kurį turi parengti kiekviena valstybė narė, kaip nurodyta Reglamento (EB) Nr. 1217/2009 5a straipsnio 1 dalyje, įtraukiami elementai, kuriais užtikrinama tyrimo srities apskaitos reprezentatyvioji imtis. Planui visų pirma taikomi šie reikalavimai:
            
            
               (a)jis grindžiamas naujausiais statistinės informacijos šaltiniais; 
            
            
               (b)jame paaiškinama procedūra, kaip stratifikuoti tyrimo sritį pagal Reglamento (EB) Nr. 1217/2009 I priede išvardytus rajonus ir pagal Reglamento (EB) Nr. 1217/2009 5b straipsnio 1 dalyje nurodytus ūkininkavimo tipus ir ekonominio dydžio klases;
            
            
               (c)jame pateikiamas valdų suskirstymas tyrimo srityje pagal Reglamento (EB) Nr. 1217/2009 5b straipsnio 1 dalyje nurodytus ūkininkavimo tipus ir ekonominio dydžio klases, kuris atitinka bent pagrindinius tipus;
            
            
               (d)jame nurodomi statistiniai metodai, pagal kuriuos nustatomas kiekvieno sluoksnio pasirinktas atrankos lygis, taip pat respondentinių valdų atrankos procedūros ir respondentinių valdų, kurias reikia atrinkti kiekvienam patvirtintam sluoksniui, skaičius.
            
            
               4 straipsnis
            
            
               Standartinės produkcijos ataskaitinis laikotarpis
            
            
               Apskaičiuojant standartinę produkciją per N metų Sąjungos ūkių struktūros tyrimą, Reglamento (EB) Nr. 1217/2009 5b straipsnio 2 dalyje nurodytas ataskaitinis laikotarpis yra penkeri metai iš eilės nuo N-5 iki N-1 metų.
            
            
               Standartinė produkcija nustatoma pagal vidutinius pagrindinius duomenis, gaunamus per pirmoje pastraipoje nurodytą ataskaitinį laikotarpį, ir paprastai vadinama N-3 standartine produkcija. Siekiant atsižvelgti į ekonomines tendencijas, N-3 standartinė produkcija atnaujinama bent kiekvieną kartą, kai atliekamas Sąjungos ūkių struktūros tyrimas.
            
            
               5 straipsnis
            
            
               Bendrieji ir pagrindiniai ūkininkavimo tipai
            
         
         
            
               Reglamento (EB) Nr. 1217/2009 5b straipsnio 3 dalyje minimi bendrieji ir pagrindiniai ūkininkavimo tipai bei jų atitiktis nurodyti šio reglamento I priede.
            
            
               6 straipsnis
            
            
               Ūkio ataskaita
            
            
               Reglamento (EB) Nr. 1217/2009 8 straipsnio 3 dalyje minimos rinktinų apskaitos duomenų pagrindinės grupės ir duomenų rinkimo bendrosios taisyklės nurodytos šio reglamento II priede.
            
            
               7 straipsnis
            
            
               Panaikinimas
            
            
               Reglamentai (EB) Nr. 1242/2008, (ES) Nr. 1291/2009 ir Įgyvendinimo reglamentas (ES) Nr. 385/2012 panaikinami nuo 2015 m. sausio 1 d. 
            
            
               Tačiau Ūkių apskaitos duomenų tinklui pirmoje pastraipoje nurodyti reglamentai toliau taikomi ataskaitiniais metais, einančiais prieš 2015 ataskaitinius metus. 
            
            
               Reglamentas (EB) Nr. 1242/2008 toliau taikomas Sąjungos ūkių struktūros tyrimams iki 2013 m. tyrimo.
            
            
               8 straipsnis
            
            
               Įsigaliojimas
            
            
               Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
            
            
               Jis taikomas Ūkių apskaitos duomenų tinklui nuo 2015 ataskaitinių metų, o Sąjungos ūkių struktūros tyrimams – nuo 2016 m. tyrimo.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje, 2014 08 01
            
            
               
                     Komisijos vardu
               
               
                     Pirmininkas
                     José Manuel BARROSO
               
            
         
         
            
                  
                     (1)
                  
                        OL L 328, 2009 12 15, p. 27.
               
               
                  
                     (2)
                  
                        2013 m. spalio 22 d. Europos Parlamento ir Tarybos reglamentas (ES) Nr. 1318/2013, kuriuo iš dalies keičiamas Tarybos reglamentas (EB) Nr. 1217/2009, sukuriantis žemės ūkio valdų pajamų ir ūkinės veiklos apskaitos duomenų rinkimo tinklą Europos bendrijoje (OL L 340, 2013 12 17, p. 1).
               
               
                  
                     (3)
                  
                        2008 m. gruodžio 8 d. Komisijos reglamentas (EB) Nr. 1242/2008, kuriuo nustatoma Bendrijos žemės ūkio valdų tipologija (OL L 335, 2008 12 13, p. 3).
               
               
                  
                     (4)
                  
                        2009 m. gruodžio 18 d. Komisijos reglamentas (ES) Nr. 1291/2009 dėl respondentinių valdų atrankos žemės ūkio valdų pajamoms nustatyti (OL L 347, 2009 12 24, p. 14).
               
               
                  
                     (5)
                  
                        2012 m. balandžio 30 d. Komisijos įgyvendinimo reglamentas (ES) Nr. 385/2012 dėl ūkių pelno ataskaitų panaudojimo siekiant nustatyti žemės ūkio valdų pajamas ir išnagrinėti tokių valdų ūkinę veiklą (OL L 127, 2012 5 15, p. 1).
               
            
      
    ---documentbreak--- 
      
         
         
            
               I priedas
            
            
               Bendrieji ir pagrindiniai ūkininkavimo tipai ir jų atitiktis
            
            
            
                     
                        Bendrasis ūkininkavimo tipas
                     
                  
                  
                     
                        Apibūdinimas
                     
                  
                  
                     
                        Pagrindinis ūkininkavimo tipas
                     
                  
                  
                     
                        Apibūdinimas
                     
                  
               
                     
                        1.
                     
                  
                  
                     
                        Lauko kultūrinių augalų specializacija
                     
                  
                  
                     
                        15.
                     
                  
                  
                     
                        Grūdinių kultūrų, aliejinių ir baltymingų augalų specializacija
                     
                  
               
                     
                  
                  
                     
                  
                  
                     
                        16.
                     
                  
                  
                     
                        Bendroji laukininkystė
                     
                  
               
                     
                        2.
                     
                  
                  
                     
                        Daržininkystės specializacija
                     
                  
                  
                     
                        21.
                     
                  
                  
                     
                        Daržininkystės patalpose specializacija
                     
                  
               
                     
                  
                  
                     
                  
                  
                     
                        22.
                     
                  
                  
                     
                        Daržininkystės atvirame lauke specializacija
                     
                  
               
                     
                  
                  
                     
                  
                  
                     
                        23.
                     
                  
                  
                     
                        Kitos daržininkystės rūšys
                     
                  
               
                     
                        3.
                     
                  
                  
                     
                        Daugiamečių kultūrinių augalų specializacija
                     
                  
                  
                     
                        35.
                     
                  
                  
                     
                        Vynuogynų specializacija
                     
                  
               
                     
                  
                  
                     
                  
                  
                     
                        36.
                     
                  
                  
                     
                        Vaisių ir citrusinių vaisių specializacija
                     
                  
               
                     
                  
                  
                     
                  
                  
                     
                        37.
                     
                  
                  
                     
                        Alyvmedžių specializacija
                     
                  
               
                     
                  
                  
                     
                  
                  
                     
                        38.
                     
                  
                  
                     
                        Įvairūs daugiamečiai kultūriniai augalai kartu
                     
                  
               
                     
                        4.
                     
                  
                  
                     
                        Ganomų gyvulių specializacija
                     
                  
                  
                     
                        45.
                     
                  
                  
                     
                        Pienininkystės specializacija
                     
                  
               
                     
                  
                  
                     
                  
                  
                     
                        46.
                     
                  
                  
                     
                        Galvijų specializacija. Auginimas ir mėsininkystė
                     
                  
               
                     
                  
                  
                     
                  
                  
                     
                        47.
                     
                  
                  
                     
                        Galvijai. Pienininkystė, auginimas ir mėsininkystė kartu
                     
                  
               
                     
                  
                  
                     
                  
                  
                     
                        48.
                     
                  
                  
                     
                        Avys, ožkos ir kiti ganomi gyvuliai
                     
                  
               
                     
                        5.
                     
                  
                  
                     
                        Grūdais šeriamų gyvulių specializacija
                     
                  
                  
                     
                        51.
                     
                  
                  
                     
                        Kiaulininkystės specializacija
                     
                  
               
                     
                  
                  
                     
                  
                  
                     
                        52.
                     
                  
                  
                     
                        Paukštininkystės specializacija
                     
                  
               
                     
                  
                  
                     
                  
                  
                     
                        53.
                     
                  
                  
                     
                        Įvairūs grūdais šeriami gyvuliai kartu
                     
                  
               
                     
                        6.
                     
                  
                  
                     
                        Mišriųjų kultūrinių augalų auginimas 
                     
                  
                  
                     
                        61.
                     
                  
                  
                     
                        Mišriųjų kultūrinių augalų auginimas 
                     
                  
               
                     
                        7.
                     
                  
                  
                     
                        Mišrios gyvulininkystės valdos
                     
                  
                  
                     
                        73.
                     
                  
                  
                     
                        Mišri gyvulininkystė, daugiausia ganomi gyvuliai
                     
                  
               
                     
                  
                  
                     
                  
                  
                     
                        74.
                     
                  
                  
                     
                        Mišri gyvulininkystė, daugiausia grūdais šeriami gyvuliai
                     
                  
               
                     
                        8.
                     
                  
                  
                     
                        Mišriųjų kultūrinių augalų auginimas ir gyvulininkystė
                     
                  
                  
                     
                        83.
                     
                  
                  
                     
                        Lauko kultūriniai augalai ir ganomi gyvuliai kartu
                     
                  
               
                     
                  
                  
                     
                  
                  
                     
                        84.
                     
                  
                  
                     
                        Įvairūs kultūriniai augalai ir gyvulininkystė kartu
                     
                  
               
                     
                        9.
                     
                  
                  
                     
                        Neklasifikuotos valdos
                     
                  
                  
                     
                        90.
                     
                  
                  
                     
                        Neklasifikuotos valdos
                     
                  
               
               II priedas
            
            
               Ūkio ataskaita. Rinktinų apskaitos duomenų pagrindinės grupės
            
            
               –Bendra informacija apie valdą: su jos vieta, statusu, tipu ir klasifikacija susiję duomenys. 
            
            
               –Naudojimo tipas: duomenų, susijusių su valdos žemės ūkio paskirties žemės plotų naudojimo tipu, santrauka. 
            
            
               –Darbo jėga: duomenys, kuriais apibūdinama valdos darbo jėga, kaip antai ūkyje dirbančių darbininkų skaičius, dirbtas laikas ir veiklos, kuria jie užsiima, rūšis.
            
            
               –Turtas: duomenys, kuriais apibūdinamas į kategorijas suskirstytas valdos turtas, naudojamas ataskaitiniais metais vykdant veiklą. 
            
            
               –Kvotos ir kitos teisės: duomenys apie kvotas ir kitas teises, susijusias su valdoje ataskaitiniais metais vykdyta veikla. 
            
            
               –Skolos: su valdos įsiskolinimu ataskaitiniais metais susiję duomenys.
            
            
               –Pridėtinės vertės mokestis: duomenys, susiję su pridėtinės vertės mokesčio (PVM) sistemų taikymu valdai.
            
            
               –Ūkinės veiklos sąnaudos: duomenys, susiję su vykdant veiklą valdoje patirtomis ūkinės veiklos sąnaudomis, kaip antai konkrečios išlaidos ir kitos pridėtinės išlaidos, patirtos ataskaitiniais metais gaminant produkciją. 
            
            
               –Kultūriniai augalai: išsamūs duomenys apie valdos produkciją ir kultūrinių augalų panaudojimą.
            
            
               –Gyvulininkystės produktai: išsamūs duomenys apie produkciją ir gyvulių panaudojimą.
            
            
               –Gyvūninės kilmės produktai ir paslaugos: išsamūs duomenys apie produkciją ir gyvūninės kilmės produktų ir paslaugų naudojimą valdoje.
            
            
               –Tiesiogiai su ūkiu susijusi kita pelninga veikla: duomenys, susiję su visa veikla, išskyrus ūkio darbus, tiesiogiai susijusia su valda ir turinčia ekonominį poveikį valdai, kurią vykdant naudojami valdos ištekliai (plotas, pastatai, mašinos, žemės ūkio produktai ir t. t.) arba valdos produktai.
            
            
               –Subsidijos: išsamūs duomenys apie ataskaitiniais metais valdos gautas subsidijas.
            
         
         
            
               Ūkio ataskaita. Duomenų rinkimo bendrosios taisyklės
            
            
               (a)Ataskaitiniai metai, kuriuos sudaro 12 vienas po kito einančių mėnesių, nurodyti Reglamento (EB) Nr. 1217/2009 8 straipsnio 3 dalyje, baigiasi laikotarpiu nuo gruodžio 31 d. iki birželio 30 d. imtinai.
            
            
               (b)Ūkio ataskaitoje pateikiami duomenys turi būti paimti iš ataskaitų, kuriose per ataskaitinius metus buvo sistemingai ir reguliariai daromi įrašai.
            
            
               (c)Ūkio ataskaitoje duomenys turėtų būti pateikiami finansine verte eurais arba nacionaliniais piniginiais vienetais, fiziniais matavimo vienetais (svoris, kiekis, plotas, skaičius), taip pat kitais atitinkamais vienetais arba rodikliais. 
            
            
               (d)Apskaitos duomenys išreiškiami pinigine išraiška, be PVM.
            
            
               (e)Apskaitos duomenys pinigine išraiška išreiškiami be dotacijų ir subsidijų, kurios įrašomos atskirai. Dotacijos ir subsidijos suprantamos kaip visų formų tiesioginė pagalba iš visuomeninių fondų, gauta kaip specialiosios įplaukos.